Dobrý deň, chcem sa informovať o kombinácií liekov, ktoré beriem na vysoký tlak.Valzap 160 mg 1-0-1/2, Sobycor 5 mg 1-0-1/2, Verospiron 25 mg 1-1-0.
Užívam lieky na vysoký tlak. Valzap 160 mg 1-0-1/2, Sobycor 5 mg 1-0-1/2, Verospiron 25 mg 1-1-0. Chcem vedieť,či je  správna tá kombinácia. V noci nemôžem spať a keď si ľahnem ,cítim také chvenie a tras .Môže to byť z liekov?Stáva sa  mi to iba v noci, počas dňa to nejak neregistrujem.Ďakujem
Dobrý deň.
Ďakujeme za Vašu otázku.
Súčasným užívaním uvedených liekov hrozí zvýšené riziko hypotenzie, ktorá môže byť terapeuticky prínosná pre určité skupiny pacientov. Súčasne hrozí riziko hyperkalémie. V prípade indikácie súbežného užívania je potrebné monitorovať krvný tlak a taktiež sledovať hladinu draslíka v krvi. V prípade, že Vám lieky predpísal jeden lekár, je si týchto skutočností vedomý.
Poruchy spánku boli pozorované ako vedľajší účinok lieku Sobycor. Chvenie a tras, pokiaľ sa jedná o svalové príznaky, môžu byť spôsobené zvýšenými hladinami draslíka. O výskyte akýchkoľvek vedľajších účinkov je vždy potrebné upovedomiť predpisujúceho lekára.
Prajem pekný zvyšok dňa.
S pozdravom
Mgr. Barbora Bičanovská